Lars Aas

Lars Thorlaksøn Aas (født 26. februar 1879 i Kristiania, død 24. februar 1964 samme sted) var en norsk offiser, mest kjent som OL-fekter og flere ganger NM-vinner.  Han representerte Oslo Fekteklub (etablert 1906).

Som ung var han aktiv i skøyteløp (første seiere i 1892), ski og kappseilas med snekke.Ud af amatørernes rekker i Aftenposten den 18. oktober 1922.  Som kadett (elev på Krigsskolen, hvorfra han tok eksamen i 1903)Dødsfall i Aftenposten den 25. februar 1964. vant han premier i skihopp og orientering, samt fikk ytterligere tre førstepremier på skøyter. I 1906 tok han eksamen ved sentralskolen i gymnastikk, og året efter lærerskoleeksamen.  Han var lærer i gym og sløyd både for de nevnte kadetter såvel som ved Sigurd Halling sin skole.Funkis-sløid i Aftenposten den 20. juni 1933. Der underviste han kronprins Olav.

Som offiser viet han seg til fektingen og mottok åtte kongepokaler. Han var premierløytnant da han i 1912 representerte Norge under Sommer-OL 1912 i Stockholm.Vore Olympiafarere i Aftenposten den 5. juni 1912. Aas deltok i tjuefire militære langrenn og vant halvparten, de første i  1920 og 1922 men da i klasse IIC, offiserer over 32 år, han var da akkurat fylt 43 år.Det militære langrend foregik i sneslaps i dag i Aftenposten den 24. februar 1922.  I sitt trettiende år som amatør gikk han altså i 1922 over i de profesjonelles rekker, idet han tok et engasjement som betalt fekteinstruktør. Han vant i 1923, etter ny klasseinndeling, det militære langrenn i klasse III, de over 40 år. I alt vant han tolv av de tjuefire militære langrenn han deltok i. Ellers tok han del i Holmenkollrennenes 50-kilometer og Birkebeinerrittet. I sitt syttiende år deltok han i det militære terrengløp.Militærløpet starter i Lommedalen i morgen i Aftenposten den 15. oktober 1949.

Lars Aas nådde majors grad. Han var sønn av offiser Thorlak Sebald Darsus Aas (1845–1911) og Anna Margrethe Arnesen (1848–1911). Han ble gift med Emmy Nielsen.Slektsinformasjon hentet fra Ancestry.com

 Meritter 
 Deltok for Norge under Sommer-OL 1912 i Stockholm:
 florett:  utslått i 1. runde
 kårde:  utslått i kvartfinalen
 lag:  utslått i 1. runde
 NM i fektingRolf Bryhn, fekting - norgesmestere i Store norske leksikon.
 kongepokal: Mottatt i 1909, 1913, 1915–1920 (åtte tilsammen).
 florett:  Seier i 1913 og årene 1915–1919
 kårde: Seier i 1920.
 Norges Skiforbunds premie: 1931

 Referanser 

 Eksterne lenker 


Kategori:Norske majorer
Kategori:Norske fektere
Kategori:Norske langrennsløpere
Kategori:Deltakere for Norge under Sommer-OL 1912
Kategori:Fektere under Sommer-OL 1912
Kategori:Personer fra Oslo
Kategori:Fødsler i 1879
Kategori:Dødsfall i 1964
Kategori:Kongepokalvinnere i fekting
Kategori:Norgesmestere i fekting